เรื่องร้องเรียน (สอบถาม,ความสะอาด,เสนอแนะ,ร้องเรียน) วันที่ 2023-08-07 04:20:22 — แขวงสามเสนใน เขตพญาไท จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660031017
ขอให้ตรวจสอบกรณีมีบุคคลแอบอ้างเป็นเจ้าหน้าที่สำนักงานเขตพญาไท เรียกเก็บค่าขยะ บริเวณบ้านเลขที่.....ซอยอารีย์สัมพันธ์ 6 แขวงสามเสนใน เขตพญาไท กรุงเทพมหานคร เนื่องจาก วันที่ 4 สิงหาคม 2566 ช่วงเวลาประมาณ 13.30 น. ผู้ร้องกำลังนำรถเข้าบ้าน ได้มี บุคคลเพศชายจำนวน 2 คน โดยบุคคลเพศชายคนที่ 1 (ไม่ทราบชื่อ นามสกุล) มีอายุประมาณ 40 ปี รูปร่างสันทัด ส่วนสูงประมาณ 160 เซนติเมตร ผมหนา เป็นผู้ขับขี่รถจักรยานยนต์ และบุคคลเพศชายคนที่ 2 (ไม่ทราบชื่อ นามสกุล) มีอายุประมาณ 50 ปี รูปร่างอ้วน ส่วนสูงประมาณ 170 เซนติเมตร เป็นผู้ซ้อนรถจักรยานยนต์ ขี่รถจักรยานยนต์ (จำรายละเอียดไม่ได้) มาจอดบริเวณหน้าบ้านของผู้ร้อง แต่งตัวคล้ายเป็นเจ้าหน้าที่สำนักงานเขตฯ สวมชุดสีกากี ซึ่งบุคคลทั้ง 2 คน ไม่แจ้งชื่อ และนามสกุล ได้อ้างว่าเป็นเจ้าหน้าที่สำนักงานเขตฯ เข้ามาดำเนินการเก็บค่าขยะจากผู้ร้อง โดยไม่มีเป็นหนังสือแจ้งชำระค่าเก็บขยะ เป็นจำนวนเงินประมาณ 240 บาท (สองร้อยสี่สิบบาทถ้วน) ซึ่งผู้ร้องเกิดความสงสัยว่าปกติแล้วหากเป็นการเรียกเก็บค่าเก็บขยะจากสำนักงานเขตพญาไทจริงจะต้องมีหนังสือแจ้งชำระค่าเก็บขยะ (ปีละ 1 ครั้ง) จึงได้สอบถามบุคคลดังกล่าวไป มีการตอบกลับมาว่าเป็นการเก็บค่าขยะแบบไม่มีหนังสือแจ้งฯ และแนะนำให้ทางผู้ร้องโอนเงินให้ตนได้เลย แล้วจะมีการส่งบิลจ่ายค่าขยะทางไลน์ให้ แต่ผู้ร้องไม่ได้ให้เงินไป เนื่องจากคิดว่าไม่น่าเชื่อถือ ซึ่งคาดว่าไม่ใช่เจ้าหน้าที่สำนักงานเขตพญาไท เกรงว่าอาจเป็นกลุ่มมิจฉาชีพหลอกลวงเงินจากประชาชน ประกอบกับหากเป็นเจ้าหน้าที่สำนักงานเขตพญาไทจริง ควรมีการตรวจสอบ และควรจะมีหนังสือแจ้งชำระค่าเก็บขยะอย่างถูกต้องชัดเจน (ระบุตามผู้ร้องแจ้ง) จึงประสงค์ให้หน่วยงานที่เกี่ยวข้องดำเนินการตรวจสอบกรณีดังกล่าว (ผู้ร้องประสงค์แจ้งเรื่องผ่านหมายเลขสายด่วน 111 และยินดีเปิดเผยชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata